Udviklingsmøde+om+bedre+indgang+til+KBHFF+(vinter+2016-17)

media type="custom" key="29005777" =Tid og sted=

Enghavevej 80 C 3. sal ||
 * søndag 15. januar kl- 11:00-17:00 ||
 * på KPH-Projects
 * medbring dig selv, dit gode humør og en ret til frokostbordet ||
 * Louise og Mia fra kommunikationsgruppen og Jonas fra distributionsgruppen inviterer ||
 * Om **

Søndag den 15. januar holder KBHFF udviklingsmøde om bedre fastholdelse af vores medlemmer. Mødet er åbent for alle medlemmer, så vi kan dele erfaringer og i fællesskab finde nye ideer og inspiration til bedre fastholdelse.

På baggrund af vores erfaringsudveksling er målet at nå frem til nogle konkrete tiltag, som vi kan arbejde videre med i projektgrupper, lokalafdelinger eller de fælles arbejdsgrupper. Eksempler på projekter kunne være udvikling af introduktionsvideoer, opstart af et nyt evalueringskorps, eller plakater, der illustrerer de forskellige måder, man kan være medlem på.

Vi slutter dagen af i festligt lag med nytårskur med hjemmelavet kransekage og æblemost med bobler.

Her er link til nyheden på hjemmesiden om udviklingsmødet. =Program=

11:00 velkomst og intro 11:05 ryste-sammen aktivitet 11:15 oplæg ved Villads fra Københavns Delebiler om erfaringer med introduktion af medlemmer 11:35 spg. til Villads 11:45 historier fra afdelingerne 12:15 brainstorm over udviklingsområder ift. medlemsfastholdelse 13:00 FROKOST (alle medbringer en lille ret) 14:00 gruppearbejde i emnergrupper for hvert udviklingsområde 14:50 opsamling på første runde gruppearbejde 15:00 gruppearbejde i emnergrupper for hvert udviklingsområde 15:30 opsamling på anden runde gruppearbejde 15:50 fælles opsamling på hele dagen 16:00 HJEMMEBAGT KRANSEKAGE OG BOBLENDE ÆBLEMOST =Tilmelding=

//Kontaktoplysningerne på de tilmeldte er fjernet efter mødet. Deltagerne er skrevet med fornavn og tilknyttet lokalafdeling i referatet. Søger du kontaktoplysninger på deltagerne kontakt info@kbhff.dk.// =Referat=


 * Til stede:** Niels-Simon (ØB), Eline (AMA), Snerle (VES), Karin (ØB), Tanja, Annegrete (ØB), Jonas (AMA), Louise (FRB), Mia (NB). Efter Villads oplæg kom Silje (AMA)
 * Referent:** Jonas (referat skrevet efter mødet)
 * Tid og sted:** står i toppen af denne wikiside

Velkomst og intro
Der bliver budt velkommen og introduceret til dagens program. På bordene er der kaffe og te klar og pyntet med stearinlys.

Formålet med mødet er at gøre det sjovere og lettere at være frivillig medlem af KBHFF. Udviklingsmødet skal gerne være med til at øge fastholdelsen af nye medlemmer, hvilket forventes afspejlet i flere købte poser af nye medlemmer, f.eks. indenfor de det første halve år som medlem. Helt konkret skal det ske ved at der på mødet etableres nye konkrete udviklingsprojekter i KBHFF.

En anden udfordring bliver præsenteret; at det er svært at engagere medlemmer til at tage tjanser i den fælles del af KBHFF (de fælles arbejdsgrupper og teams).

To ting bliver præciseret fra start: 1) de lokale introduktionsmøder er urørlige. Det er alt andet end dem, vi skal snakke om, da vi har en ide om, at introduktionsmøderne fungerer rigtig godt. 2) det er ikke givet på forhånd, hvilke tiltag der skal arbejdes videre med i grupperne. Også selvom Villads kommer og fortæller om introduktionsvideoer. Det er lysten hos dem, som er til stede på mødet, som bestemmer hvad vi skal snakke om, og hvilke projekter vi skal starte.

Ryste-sammen aktivitet
Vi laver speed-dating, hvor alle får snakket med hinanden i et minut. Der snakkes om forventninger til dagen, yndlings grøntsager, årstiden m.m. Det løfter stemningen, og vi er klar til Villads' oplæg.

Oplæg ved Villads fra Københavns Delebiler om erfaringer med introduktion af medlemmer
Villads og baggrunden for hans besøg introduceres først. For at skyde udviklingsmødet i gang, og få inspiration udefra, kommer Villads fra Københavns Delebiler (LetsGo) og holder et oplæg om, hvordan de arbejder med forventningsafstemning og introduktionsvideoer til nye medlemmer. Grunden til, at netop Københavns Delebiler kommer med oplæg, er for det første, at KBHFF og Københavns Delebiler på mange måder ligner hinanden som foreninger, og for det andet fordi vi har et tæt samarbejde. KBHFF distribuerer grøntsager med deres biler hver uge året rundt. Københavns Delebiler startede som en frivillig forening ligesom KBHFF. Men med tiden indså man, at der var driftstunge opgaver, som var nemmere at have en virksomhed til at stå for frem for frivillige. Derfor startedes Letsgo, som er en delebilsordning i hele Danmark - ikke bare København. Foreningen Københavns Delebiler findes stadigvæk, og den har repræsentanter med i den fond, som ejer Letsgo som virksomhed. Stort set alle som er kunder hos Letsgo i København er også medlemmer af Københavns Delebiler.

I LetsGo har de lavet en flot introvideo, som forklarer nye medlemmer om de praktiske detaljer, når man lejer en bil via LetsGo (se videoen herunder). Introvideoen har erstattet deres fysiske intromøder. Den samler alt det, som Villads før brugte en hel time på at forklare til nye medlemmer af to omgange hver uge. Desuden er fordelen at man kan gå tilbage til introvideoen, hvis man som medlem bliver i tvivl om noget. Ulemperne er, at introvideoerne skal opdateres løbende, hvilket kan være dyrt. Derudover møder medlemmerne ikke længere hinanden på samme måde. Fællesskabet bliver altså ikke på samme måde plejet, som før.

Letsgo har også lavet en udførlig guide, som besvarer mange ofte stillede spørgsmål. Guiden er kun tilgængelig for Letsgo-medlemmer online, når de er logget ind. På sammen måde kune KBHFF have en guide for medlemmer i medlemssystemet eller her på wikien. KBHFF har fornyligt lavet en FAQ på hjemmesiden, som også besvarer mange spørgsmål fra nye medlemmer. Her er link til den: kbhff.dk/om-kbhff/spoergsmaal-og-svar

media type="youtube" key="9y7gyfccPYA" height="180" width="320"

Historier fra afdelingerne og brainstorm over udviklingsområder ift. medlemsfastholdelse
Deltagerne er forud for mødet blevet bedt om at tage en succeshistorie med fra deres første møde med KBHFF. Historierne skal danne grundlag for en konstruktiv diskussion om, hvad der var vigtigt og relevant at arbejde videre med. Der bliver fortalt mange gode og varme historier, men der bliver også sat fokus på udfordringer i KBHFF. Noget som går igen er, hvor vigtigt det er at føle sig velkommen, når man er ny: den varme stemning i fællesskabet; at nye kræfter’s ideer bliver taget alvorligt; at der er fokus på nye medlemmer og deres bidrag.

En historie er fra Frederiksberg, hvor et koldt og vintervådt nyt kvindeligt medlem kommer ind i afdelingen. Dem som er der, ser at hun er kold, så de spørger, om hun ikke vil have det våde tøj af og sidde ved kaminen og varme sig. Det tilbud, og det at andre tage sig kærligt af en, er noget af det, som får medlemmet til at holde fast i at være medlem af KBHFF.

Diskussionen og historierne munder ud i en lang række konklusioner på historierne, som blev noteret ned på en tavle løbende:
 * Føle sig velkommen
 * I kontakt med mennesker
 * Mere end grøntsager
 * Plads til travle familier - plads til forskellige grader af engagement
 * Det skal være sjovt i de 3 timer som frivillig
 * De ekstra sociale ting gør en forskel: kage, fællesspisning, øl, arrangementer
 * Gennemsigtighed ift. strukturen i foreningen - hvordan hænger det hele sammen - bedre information
 * Lav noget visuelt, som giver overblik over forenignen
 * Det skal være nemt at finde rundt på hjemmeside og wiki
 * Intromøder skal handle om at komme godt igang
 * Der er brug for at anderkende, at foreningen har brug for medlemmer, som engagerer sig på forskellige niveauer
 * Der er brug for mere overblik over, hvorfor medlemmer melder sig ud

Alt dette bliver skåret ned til tre konkrete projekter, som der skal arbejdes videre med efter frokosten: 1) introduktion/rekruttering til det fælles i KBHFF, 2) evaluering af hvorfor medlemmer melder sig ud og 3) introduktionsvideoer, som giver overblik over foreningens struktur.

FROKOST (alle medbringer en lille ret)
Kan ikke beskrives med ord. Men der er som altid rigelig med fantastisk hjemmelavet mad. Og der bliver udvekslet mange opskrifter over middagen.

Gruppearbejde i emnergrupper for hvert udviklingsområde
Vi går ud i de tre emnegrupper. Hver gruppe har en referent, som tager noter, så vi kan samle op efterfølgende.

I introduktionsvideogruppen bliver der bl.a. kigget på allerede eksisterende introduktionsvideoer i KBHFF. media type="vimeo" key="84031934" height="180" width="320"

Grupper kommer frem til, at de vil arbejde med animationsvideoer, der skal give overblik over strukturen i KBHFF. Og der kigges på animationsvideo fra Transition Network i England. Her er en video som eksempel: media type="youtube" key="v-g6pRxkwUI" height="180" width="320"

Her er link til flere animationsvideoer: @https://transitionnetwork.org/do-transition/training/trainings/effective-groups/ Der bliver også kigget på den nuværende side på kbhff.dk, som forklarer strukturen (@http://kbhff.dk/om-kbhff/organisationen/), og på videoen der skal det samme: media type="vimeo" key="86018651" height="240" width="320"

I gruppen, som snakker om introduktion/rekruttering til det fælles i KBHFF, bliver der foreslået, at udarbejde omsorgsprincipper i KBHFF. Ligesom vi har principper for, hvordan grøntsagerne skal produceres, bør vi have principper for, hvordan vi behandler og tager imod hinanden.

I gruppen, som arbejdede med, hvorfor medlemmer melder sig ud, vil forsøge at engagere studerende fra f.eks. antropolgi og/eller sociologi til at hjælpe med undersøgelsen.

Fælles opsamling på hele dagen
Alle er trætte her sidst på dagen. Der er udarbejdet tre projektforslag, hvoraf der er deltagere, som allerede ønsker at gå i gang med det ene projekt, mens de to andre projekter først sættes igang, når der er fundet flere frivillige fra KBHFF til at arbejde videre med dem.

Her er link til de tre projekters wikisider, hvor projekterne præsenteres. Find dem også i wiki-menuen. Fællesskabskultur Introduktionsvideoer Hvorfor udmeldelser?

Efterfølgende har den ene projektgruppe fundet referatet fra erfaringsudveksling om introduktion i januar 2014 meget nyttigt, og derfor er der link til det her: @Erfaringsudveksling om intro for nye medlemmer

HJEMMEBAGT KRANSEKAGE OG BOBLENDE ÆBLEMOST
Så er der nytårskur. Mia har bagt kransekage. Og Farendløse Mosteri har lavet lækker cider (7 % alc.). Og til dem, som ikke drikker alkohol, er der æblemoste fra KBHFF Vesterbro plantage på Fejø med danskvand. Velbekomme og tak for et godt møde.



media type="custom" key="29005779"